Hydnora africana

Hydnora africana — гэта каранёвы паразіт з рэдукаванымі вегетатыўнымі часткамі, які расце ў Паўднёвай Афрыцы. Расліна расце пад зямлёй, за выключэннем мясістай кветкі, якая расце над зямлёй і выпускае пах фекалій, каб прыцягнуць сваіх натуральных насякомых-апыляльнікаў, жукоў таксонаў ,  і .

Расліны-гаспадары:











 Апісанне 

 Марфалогія 
Вегетатыўныя часткі гэтай расліны па вонкавым выглядзе больш падобныя на грыб, чым на расліну. Гэтыя расліны не ўтрымліваюць хларафіл і не ажыццяўляюць фотасінтэз. Яны атрымліваюць свае пажыўныя рэчывы выключна ад расліны-гаспадара. Расліна складаецца з тоўстых сакавітых каранёў без сцябла, а кветка развіваецца на паверхні каранёў расліны-гаспадара. Кветка выкарыстоўваецца як пастка, каб палегчыць апыленне. У расліны ёсць фермент, які дазваляе ёй раствараць карані раслін-гаспадароў, каб прымацавацца да іх. Прадстаўнікі віду прымацоўваюцца да каранёў расліны-гаспадара і забіраюць частку пажыўных рэчываў, якія атрымліваюцца ў выніку фотасінтэзу. Кветка мае сакавітую і тоўстую тэкстуру, надземная частка мае трубчастую форму з трыма адтулінамі. Ёсць тры структуры, званыя сегментамі калякветніка, якія можна параўнаць з чашалісцікамі, што злучаюцца ў верхняй частцы кветкі. У яго мясістая персікава-аранжавая кветка, якая з’яўляецца з-пад зямлі пасля моцнага дажджу.

Кветка знаходзіцца там, дзе сегменты калякветніка злучаюцца. Пярэдняя частка трубкі змяшчае жаўтлява-аранжавыя структуры, якія ўваходзяць у трубку, гэта групы пылавікоў. Гэтыя групы пылавікоў сабраны ў пучкі і выкарыстоўваюцца як тычынка кветкі. Групы пылавікоў размешчаны трохвугольнікам, так што паміж іх ямкамі утвораецца зазор, і жукі падаюць на рыльца песціка паразітычнай расліны. У аснове кветкі ёсць паражніна, у якой знаходзяцца белыя семязавязі, з якіх паспявае насенне. Насякомыя, якія апыляюць кветкі, закопваюцца ў чашалісцікі кветак праз вельмі трывалыя валокны, што ўтрымліваюць чашалісцікі разам. Пасля таго як насякомыя прабылі ў кветках некалькі дзён, яна раскрываецца і выпускае насякомых, якія распаўсюджваюць пылок на іншыя кветкі паблізу.

 Плады 
Плады растуць пад зямлёй, іх поўнае паспяванне займае каля двух гадоў. Плод па смаку і кансістэнцыі падобны на бульбу. Кожны плод дае каля дваццаці тысяч насенін. Плады могуць дасягаць васьмі сантыметраў у дыяметры.

 Пах 
У віду вельмі рэзкі і непрыемны пах. Ён зыходзіць ад асмафораў, якія прадстаўляюць сабой белыя губчатыя вобласці на ўнутранай паверхні лісткоў калякветніка, што з часам мяняюць свой колер на шэры.

 Практычнае выкарыстанне 
Многія жывёлы, напрыклад, бабуіны, шакалы і лісы харчуюцца раслінай. Таксама яе ў ежу выкарыстоўваюць і мясцовыя жыхары. Звычайна для гатавання страў бяруць мякаць кветкі і насенне. На Мадагаскары плады лічацца адным з лепшых ласункаў. Кветкі і карані выкарыстоўваюцца мясцовымі жыхарамі для лячэння хвароб сардэчна-сасудзістай сістэмы.

 Спасылкі 

 Botanical Society of America: Hydnora africana
 Hydnora — Plants of the world online

Катэгорыя:Кірказонавыя
Катэгорыя:Расліны, апісаныя ў 1775 годзе